Sefirot

De Sefirot san in da Kabbalah de zehn nummariatn Schepfakräfte (Emanationen), de wos aus an gettlichn Ursprung (Gott, Ein Soth, des Unendliche) entstaundn san. Se wean ois Lebmsbaam (Ez Chajim) mit 22 Vabindunspfade doagstöd.

Des dynamische Modö vom Lebmsbaam spieglt de gaunze gettliche Schepfung, den gaunzn Makro- und Mikrokosmos. Spekulative Kabbalistn (theoretische Kabbala) meditian damit, Magier (praktische Kabbala) nutzns Modö fia magische Operationen. Sämtliche Inhoite vo da irdischn und gettlichn Wöd wean dena zehn Sefirot zuagordnet. Dazua ghean tiafgrindige Deitungen vo da hebräischn Bibe, Foabm, Foamen, Engl, Wötn, vom menschliche Keapa und no vü meah. Olle meglichn Eafohrungen und Eaeignisse wean im Modö vom Lebmsbaam vaeinigt mit dem Zü vo geistiga Vatiafung (Vageistigung).

 Begrifflichkeitn 
left

Sefirot ( aa Sephiroth, Sefiroth; heb. sg. סְפִירָה 'səfīrā Sefira, pl. סְפִירוֹת 'səfīrōt) is da Plural vom hebräischn Wuat Sefira, de wos Ziffa bedeit. De Kabbalah siecht in dem Begriff aa in mystischn Uasprung vom griachischn Wuat Sphärn. Es wiad aungnumma, dass de Vawaundschoft vo de Begriff ausn gemeinsamen Ursprung vom griachischn und hebräischn Alfabet in da phönizischn Schrift zruckgenga. A da Begriff Ziffa is damit vawaundt (Sefira - Ziffa, Sephira - Spärn).

 Systematik 

De Naumen fia de zehn Sefirot san ausn Tanach, vua oim vom 1. Buch der Chronik. Des Strukturprinzip is de Obfoige vo de Ziffan vo 1 bis 10 (10 = Malchuth, 1 = Kether):

Kether (Krone) 
Chochmah (Weisheit, Klugheit, Gschicklichkeit)
Binah (Einsicht,Vastaund; Intelligenz)
Chesed (Gnade, Gunst, Treie), aa ois Gedulah bezeichnet
Gewurah (Stärkn, Mocht, Sieg, Grechtigkeit)
Tiphereth (Procht, Vaherrlichung, Scheenheit)
Nezach (Ewigkeit, Beständigkeit, Sieg; Ruhm, Bluad, Souft)
Hod (Glanz, Majestät, Donna)
Jesod (Gründung, Grund, Grundstaa, Grundloe)
Malchuth (Kenigreich, Herrschoft, kenigliche Wiade, Regierung).

 Im Netz 

 Kabbalah-Weatabuach mit meah ois 5000 Begriffn
 Diagram of 10 Sephirot and Attributes
 Sephirotic Systems in the Sepher Yetsira, Bahir and Post-Zohar Kabbalah

Kategorie:Kabbala